बैठक में धन संग्रह पर हुई चर्चा
बारां| जिलाबैरवा महासभा की मासिक बैठक रविवार को मंडोला छापर स्थित छात्रावास परिसर में जिलाध्यक्ष गणपत लाल की अध्यक्षता में हुई। जिला महामंत्री महावीर गोठवाल ने बताया कि बैठक में धन संग्रह पर चर्चा हुई। इससे जल्द ही नए कक्षा-कक्ष का निर्माण करवाया जाएगा। छात्रावास परिसर में पानी के लिए ट्यूबवैल पर भी चर्चा हुई। वहीं परिसर के चारों तरफ बाउंड्रीवाल कराने का निर्णय लिया गया। जल्द ही तहसीलों में सक्रिय मंडल अध्यक्षों की नियुक्ति करने का भी निर्णय लिया गया। बैठक में कई भामाशाहों ने छात्रावास निर्माण के लिए आर्थिक सहयोग दिया। इनमें किशनगंज बीडीओ राहुल बैरवा ने 21 हजार रुपए दिए। वहीं अन्य भामाशाहों ने भी राशि भेंट की। बैठक में कोषाध्यक्ष हेमराज, बद्रीलाल, रामकरण हेड, प्रदीप, हेमराज, पुष्पदयाल, इंद्र टाटावत सहित कई पदाधिकारी मौजूद थे।
hin_Deva hin_Deva